EPISTOLA CXCI.  Amicus amico salutem et hoc totum quod ipse est.
Parum confert venustas eloquii, quae petentem non provehit ad petita, nisi preces sint pretio coloratae, super tuae petitionis sollicitus implemento laboravi quod potui; sed roganti parum licere permittitur, si pro eo donorum auctoritas et interventio non perorat. Et quid plura? Repulsam sustinui, quia manus agebat vacua, cui nil conceditur obtinere.